Id-Deċiżjoni tal-Kummissjoni
tat-28 ta' Jannar 1997
li tistabbilixxi s-sistema ta' identifikazzjoni għall-materjali għall-ippakkjar skond id-Direttiva tal-Parlament Ewropew u tal-Kunsill 94/62/KE fuq l-ippakkjar u l-iskart ta' l-ippakkjar
(Test b'relevanza għaż-ŻEE)
(97/129/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Parlament Ewropew u l-Kunsill 94/62/KE tal-20 ta' Diċembru 1994 fuq l-ippakkjar u l-iskart ta' l-ippakkjar [1], partikolarment l-Artikolu 8 (2) tagħha,
Billi s-sistema ta' identifikazzjoni trid tkun volontarja mill-inqas f'stadju ewlieni pero suġġetta għar-reviżjoni biex jiġi stabbilit jekk tiġix introdotta fuq bażi vinkolanti fi stadju iktar avvanzat;
Billi s-sistema ta' identifikazzjoni tiġi reviżjonata perjodikament u, jekk neċessarju, riveduta skond il-proċedura mniżżla fl-Artikolu 21 tad-Direttiva 94/62/KE;
Billi il-miżuri provduti f'din id-Deċiżjoni huma konkordanti ma l-opinjoni tal-Kumitat, stabbilit skond l-Artikolu 21 tad-Direttiva 94/62/KE,
ADOTTAT DIN ID-DEĊIŻJONI:
Artikolu 1
Din id-Deċiżjoni, li tikkomprendi kull ippakkjar kopert mid-Direttiva 94/62/KE timmira li tistabbilixxi l-enumerazzjoni u t-tqassir fuq liema s-sistema ta' identifikazzjoni hija bbażata, tindika n-natura tal-materjali għall-ippakkjar(s) użati u tispeċifika liema materjali għandhom jiġu suġġetti għas-sistema ta' identifikazzjoni.
Artikolu 2
Għall-għanijiet ta' din id-Deċiżjoni:
- l-istess definizzjonijiet imniżżla fl-Artikolu 3 tad-Direttiva 94/62/KE għandhom jgħoddu fejn ikunu rilevanti,
- komposti: ippakkjar magħmul minn materjali differenti, u li ma jistax jiġi separat bl-idejn, l-ebda minnhom teċċedi perċentwali mill-piż li ħa jkun stabbilit skond il-proċedura imniżżla fl-Artikolu 21 tad-Direttiva 94/62/KE. Eżenzjonijiet potenzali għal ċerti materjali jistgħu jiġu stabbiliti mill-istess proċedura.
Artikolu 3
L-enumerazzjoni u t-tqassir tas-sistema ta' identifikazzjoni huma kif imniżżla fl-anness.
L-użu tagħhom għandu jkun volontarju għall-materjali tal-plastik imsemmija fl-Anness I, għall-materjali tal-karta u tal-fibrebord imsemmija fl-Anness II, għall-metalli msemmija fl-Anness III, għall-materjali ta' l-injam imsemmija fl-Anness IV, għall-materjali tessili msemmija fl-Anness V, għall-materjali tal-ħġieġ imsemmija fl-Anness VI, u għall-komposti msemmija fl-Anness VII.
Deċiżjoni biex tiġi indrodotta fuq bażi vinkolanti s-sistema ta' identifikazzjoni għal kwalunkwe materjal jew materjali tista tkun adottata skond il-proċedura mniżżla fl-Artikolu 21 tad-Direttiva 94/62/KE.
Artikolu 4
Din id-Deċiżjoni hija indirizzata lill-Istati Membri.
Magħmul fi Brussel, fit-28 ta' Jannar 1997.